ທະ​ຫານ​ຊູ​ດານ ມອບ​ອຳ​ນາດ​ຄືນ ໃຫ້​ຜູ້​ນຳ​ທີ່​ຖືກ​ໂຄ່ນ​ລົ້ມ 
​ການ​ເຮັດ​ລັດ​ຖະ​ປະ​ຫານ ໄດ້​ຖືກ​ນາໆ​ຊາດ​ຕ້ອງ​ຕິ ໂດຍ​ທີ່​ສະ​ຫະ​ລັດ ພ້ອມ​ດ້ວຍ​ພັນ​ທະ​ມິດ ແລະ​ອົງ​ການ​ສະ​ຫະ​ປະ​ຊາ​ຊາດ ປະ​ນາມ​ການ​ໂຈມ​ຕີ​ຕໍ່​ພວກ​ປະ​ທ້ວງ​ຕໍ່​ຕ້ານ​ລັດ​ຖະ​ປະ​ຫານ.
ພວກທະຫານຊູດານ ໃນວັນອາທິດວານນີ້ ໄດ້ມອບອຳນາດຄືນໃຫ້ ນາຍົກລັດ ຖະມົນຕີທີ່ໄດ້ຖືກໂຄ່ນລົ້ມ ທ່ານອັບດາລລາ ຮາມດັອກ ເພື່ອນຳພາລັດຖະບານທີ່ປະກອບດ້ວຍພວກນັກວິຊາການ ຫຼັງຈາກໄດ້ເກີດຄວາມວຸ້ນວາຍ ມາໄດ້ຫຼາຍອາທິດໂຄ່ນລົ້ມລັດຖະບານດັ່ງກ່າວ ພວກຜູ້ນຳພົນລະເຮືອນແລະທະຫານ ກ່າວວ່າ ເຈົ້າໜ້າທີ່ລັດຖະບານແລະພວກນັກການເມືອງ ທີ່ຖືກຈັບນັບແຕ່ໄດ້ມີການກໍ່ລັດຖະບານໃນທ້າຍເດືອນຕຸລາຜ່ານມານັ້ນ ໄດ້ຖືກປ່ອຍໂຕ ອັນເປັນສ່ວນນຶ່ງຂອງຂໍ້ຕົກລົງ ລະຫວ່າງພວກທະຫານແລະພັກການເມືອງຕ່າງໆ ຮວມທັງພັກການເມືອງທີ່ໃຫຍ່ທີ່ສຸດ ຄືພັກອຸມມາ ເຈົ້າໜ້າທີ່ກ່າວວ່າ ທ່ານຮາມດັອກຈະເປັນຜູ້ນຳພາຄະນະລັດຖະບານທີ່ປະກອບດ້ວຍພວກນັກວິຊາການອິດສະຫຼະ ເຂົາເຈົ້າກ່າວຕື່ມວ່າ ສະຫະລັດແລະສະຫະປະຊາຊາດແລະປະເທດອື່ນໆອີກໄດ້ມີ “ບົດບາດສຳຄັນ” ໃນການຮ່າງຂໍ້ຕົກລົງ ການເຮັດລັດຖະປະຫານ ໄດ້ຖືກນາໆຊາດຕ້ອງຕິ ໂດຍທີ່ສະຫະລັດ ພ້ອມດ້ວຍພັນທະມິດ ແລະອົງການສະຫະປະຊາຊາດ ປະນາມການໂຈມຕີຕໍ່ພວກປະທ້ວງຕໍ່ຕ້ານລັດຖະປະຫານ ໃນຂະນະທີ່ຂໍ້ຕົກລົງ ໄດ້ເປັນທີ່ຮູ້ກັນ ຢູ່ໃນນະຄອນຫຼວງຄາຣ໌ທູມ ກຳລັງຮັກສາຄວາມສະຫງົບໄດ້ຍິງລະເບີດນ້ຳຕາຂັບໄລ່ພວກປະທ້ວງ ໃນຂະນະທີ່ພວກເຂົາເຈົ້າພວມມຸ່ງໜ້າໄປຍັງ ທຳນຽບປະທານາທິບໍດີ ບໍ່ດົນຫຼັງຈາກໄດ້ມີການເຊັນຂໍ້ຕົກລົງແລ້ວ ບາງຄົນກໍພາກັນຮ້ອງຂຶ້ນວ່າ “ຮາມດັອກ ໄດ້ຂາຍ ການປະຕິວັດແລ້ວ ” ທ່ານຮາມດັອກກ່າວວ່າ ທ່ານໄດ້ເຫັນດີກັບຂໍ້ຕົກລົງ ເພື່ອຍຸຕິການນອງເລືອດ ທ່ານກ່າວວ່າ “ເລືອດຂອງຊາວຊູດານແມ່ນມີລາຄາແພງ ຂໍໃຫ້ພວກເຮົາຈົ່ງຍຸຕິການນອງເລືອດແລະຫັນກຳລັງວັງຊາຂອງພວກຊາວໜຸ່ມໄປໃສ່ການສ້າງສາພັດທະນາ ” ອົງການໃຫ້ຄວາມຊ່ວຍເຫຼືອຮອບດ້ານຂອງສະຫະປະຊາຊາດໃນປະເທດຊູດານ ໄດ້ສະແດງຄວາມຊົມເຊີຍນຳການເຄື່ອນໄຫວດັ່ງກ່າວນີ້